Legal Document

Category: 1557

Text:
12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 726 της 28 Σεπτ./5 Οκτ. 1965 (ΦΕΚ Α' 180) Περί συγχωνεύσεως του εν Θεσσαλονίκη εδρεύοντος νομικού προσώπου δημοσίου δικαίου υπό την επωνυμίαν "ΤΑΜΕΙΟΝ ΣΥΝΤΑΞΕΩΝ ΥΠΑΛΛΗΛΙΚΟΥ ΚΑΙ ΣΥΝΤΑΚΤΙΚΟΥ ΠΡΟΣΩΠΙΚΟΥ ΕΦΗΜΕΡΙΔΩΝ ΘΕΣΣΑΛΟΝΙΚΗΣ" (ΤΣΥΣΠΕΘ) εις το εν Αθήναις ιδρυμένον νομικόν πρόσωπον δημοσίου δικαίου υπό την επωνυμίαν "ΤΑΜΕΙΟΝ ΣΥΝΤΑΞΕΩΝ ΠΡΟΣΩΠΙΚΟΎ ΑΘΗΝΑΙΚΩΝ ΕΦΗΜΕΡΙΔΩΝ (Τ.Σ.Π.Α.Ε.)". Έχοντες υπ’ όψιν: α)Τας διατάξεις του άρθρ. 3 του Ν.Δ. 3616 της 13/13.10.56 "περί τροποποιήσεως και συμπληρώσεως του άρθρ. 6 του Ν.Δ. 406/1947 και άλλων τινών διατάξεων". β)Γνώμην του Διοικητικού Συμβουλίου του Ταμείου Συντάξεων Προσωπικού Αθηναϊκών Εφημερίδων υποβληθείσαν ημίν δια της υπ’ αριθ. 772/65 αναφοράς του ανωτέρω Ταμείου. γ)Σύμφωνον γνώμην του Συμβουλίου Κοινωνικής Ασφαλίσεως ληφθείσαν κατά την υπ’ αριθ. 2/11.8.65 συνεδρίασιν αυτού της ΙΔ' Περιόδου και (Αντί των σελ. 790,01-808(γ) Σελ. 791(δ) Τεύχος 536-Σελ. 41 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 39.Ι.α.9-12 175 δ)Την υπ’ αριθ. 899/65 γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρ.1.-1.Από της πρώτης του μεθεπομένου της δημοσιεύσεως του παρόντος μηνός το εν Θεσσαλονίκη εδρεύον νομικόν πρόσωπον δημοσίου δικαίου υπό την επωνυμίαν "Ταμείον Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης" (ΤΣΥΣΠΕΘ) καταργείται συγχωνευόμενον εις το εν Αθήναις εδρεύον νομικόν πρόσωπον δημοσίου δικαίου υπό την επωνυμίαν "ΤΑΜΕΙΟΝ ΣΥΝΤΑΞΕΩΝ ΠΡΟΣΩΠΙΚΟΥ ΑΘΗΝΑΙΚΩΝ ΕΦΗΜΕΡΙΔΩΝ" (ΤΣΠΑΕ) όπερ μετονομάζεται εις Ταμείον Συντάξεων Προσωπικού Εφημερίδων Αθηνών και Θεσσαλονίκης (ΤΣΠΕΑΘ), διεπόμενον υπό του εν ισχύϊ Καταστατικού του ΤΣΠΑΕ, ως τούτο τροποποιείται δια του παρόντος. 2.Το ΤΣΠΕΑΘ υπεισέρχεται εις το σύνολον των ενεργητικών και παθητικών στοιχείων και απαιτήσεων και των πάσης φύσεως δικαιωμάτων και υποχρεώσεων του καταργουμένου Ταμείου ως καθολικός διάδοχος αυτού. 3.Άπασα η κινητή και ακίνητος περιουσία του καταργουμένου Ταμείου οπουδήποτε κειμένη, ως θέλει εμφανισθή αύτη εις καταρτισθησόμενον ισολογισμόν, περιέρχεται αυτοδικαίως δυνάμει του παρόντος, εις το ΤΣΠΕΑΘ, όπερ αναλαμβάνει και απάσας τας υποχρεώσεις του καταργουμένου Ταμείου, τας υφισταμένας κατά τον χρόνον της καταργήσεως. Εις το αυτό Ταμείον περιέρχεται διατηρουμένη και η κατά την κειμένην νομοθεσίαν εισφορά των εν Θεσσαλονίκη εκδιδομένων εφημερίδων εφ’ εκάστου πωλουμένου φύλλου αυτών. 4.Από της κατά την παρ. 1 του παρόντος άρθρου καταργήσεως του ΤΣΥΣΠΕΘ καταργείται ο παρ’ αυτώ συσταθείς δυνάμει του Α.Ν. 390/1945 ειδικός Λογαριασμός Ανεργίας, συγχωνευόμενος εις τον παρά τω ΤΣΠΕΑΘ ειδικόν Λογαριασμόν Ανεργίας, όστις υπεισέρχεται ως καθολικός διάδοχος εις τα πάσης φύσεως δικαιώματα και υποχρεώσεις του καταργουμένου Λογαριασμού, ο δε παρά τω καταργουμένω Ταμείω συσταθείς δυνάμει του άρθρ. 5 του Α.Ν. 2176/1940 Ειδικός Λογαριασμός ιδιοκτητών των εν Θεσσαλονίκη εκδιδομένων ημερησίων Εφημερίδων, μεταφέρεται ως αυτοτελής παρά τω ΤΣΠΕΑΘ λογαριασμός, υπό την αυτήν επωνυμίαν, συνεχίζων την λειτουργίαν του βάσει της άχρι τούδε διεπούσης τούτον Νομοθεσίας. Άρθρ.2.-(Ανεφέρετο εις την σύνθεσιν του Διοικητικού Συμβουλίου. Βλ. ήδη άρθρ. 7 Π.Δ. 284/1974, κατωτ. αριθ. 24). Σελ. 792(δ) Τεύχος 536-Σελ. 42 Άρθρ.3.-1.Από της κατά το άρθρ. 1 του παρόντος καταργήσεως του Τ.Σ.Υ.Σ.Π.Ε.Θ. και του παρ’ αυτώ ειδικού λογαριασμού Ανεργίας, υπάγονται υποχρεωτικώς και αυτοδικαίως εις την ασφάλισιν του Τ.Σ.Π.Ε.ΑΘ. α)άπαντα τα κατά το άρθρ. 3 του εν ισχύϊ σήμερον καταστατικού Τ.Σ.Π.Α.Ε. ασφαλιζόμενα εις τούτο πρόσωπα, β)τα κατά την παρ. 1 του κεφαλαίου Α' του άρθρ. 8 του Καταστατικού του Τ.Σ.Υ.Σ.Π.Ε.Θ. ασφαλιζόμενα εις τούτο μέλη της Ενώσεως Συντακτών Ημερησίων Εφημερίδων Μακεδονίας-Θράκης τ’ απασχολούμενα κατά κύριον επάγγελμα εις τας εν Θεσσαλονίκη εκδιδομένας ημερησίας εφημερίδας ως και το έμμισθον υπαλληλικόν προσωπικόν των ιδίων ως άνω εφημερίδων, το απασχολούμενον είτε εν Θεσσαλονίκη είτε εν Αθήναις. Η ανωτέρω αναφερομένη παρ. 1 του Κεφαλαίου Α' του άρθρ. 8 του Καταστατατικού Τ.Σ.Υ.Σ.Π.Ε.Θ. είχεν ως εξής: Α.Εις την ασφάλισιν του Ταμείου υπάγονται υποχρεωτικώς και αυτοδικαίως: 1)Εκ των υπηρετούντων κατά κύριον επάγγελμα εις τινα των εν Θεσσαλονίκη εκδιδομένων ημερησίων εφημερίδων. α)Οι Έλληνες την εθνικότητα και επί μηνιαίω μισθώ συντάκται και διορθωταί οιασδήποτε κατηγορίας. β)Οι επί αποστολή εν ταις επαρχίαις Έλληνες την εθνικότητα συντάκται, εφ’ όσον έχουν συμπληρώσει δεκαετή ασφάλισιν παρά τω Ταμείω. γ)Οι έμμισθοι υπάλληλοι Λογ/ρίου, διαχειρίσεως και διεκπεραιώσεως. 2.Συντάκται Αθηναϊκών Εφημερίδων ησφαλισμένοι παρά τω Τ.Σ.Π.Α.Ε. απασχολούμενοι ταυτοχρόνως και ως ανταποκριταί των εν Θεσσαλονίκη εκδιδομένων εφημερίδων δικαιούνται όπως ζητούν την παράλληλον ασφάλισίν των και δια την υπηρεσίαν των ταύτην υπό τον όρον της συμμορφώσεώς των προς τας οικείας διατάξεις του Καταστατικού του Ταμείου. Άρθρ.4.-1.Συντάξεις απονεμηθείσαι παρά του Ταμείου Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης ανακαθορίζονται κατά ποσόν κατά τας οικείας διατάξεις του Καταστατικού του Τ.Σ.Π.Α.Ε. τη αιτήσει του συνταξιούχου, υποβαλλομένη εντός ανατρεπτικής προθεσμίας έξ μηνών από της δημοσιεύσεως του παρόντος. 2.Εάν η συνεπεία του κατά την ηγουμένην παράγραφον ανακαθορισμού προκύπτουσα σύνταξις είναι μικροτέρα της ήδη παρά του συνταξιούχου λαμβανομένης τοιαύτης, η επί πλέον διαφορά συνεχίζεται καταβαλλομένη ως έκτακτον επίδομα συμψηφιζόμενον εις μελλοντικάς αυξήσεις των συντάξεων του Ταμείου. 3.Αι κατά το παρόν άρθρον ανακαθοριζόμεναι συντάξεις καταβάλλονται από της κατά την παρ. 1 του άρθρ. 1 του παρόντος επερχομένης συγχωνεύσεως των δύο ασφαλιστικών Οργανισμών. 39.Ι.α.12 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 176 Άρθρ.5.-1."Εις μίαν των θυγατέρων ησφαλισμένου του τέως Ταμείου Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης, συμπληρώσαντος αποκλειστικήν παρά τω Ταμείω τούτω δεκαπενταετή τουλάχιστον πραγματικήν εν ασφαλίσει υπηρεσίαν, ερχομένην εις πρώτον γάμον από της δημοσιεύσεως του παρόντος παρέχεται ειδικόν βασικόν βοήθημα ίσον προς δεκατέσσαρας μηνιαίας συντάξεις, αυξανόμενον κατά μίαν μηνιαίαν σύνταξιν δι’ έκαστον επί πλέον έτος πραγματικής εν ασφαλίσει υπηρεσίας και κατ' ανώτατον όριον μέχρι δέκα ετών. 2.Του αυτού βοηθήματος δικαιούται και η θυγάτηρ συνταξιούχου τυχόντος συντάξεως κατόπιν διανύσεως ωσαύτως δεκαπενταετούς πραγματικής υπηρεσίας εν αποκλειστική ασφαλίσει εις το αυτό Ταμείον, ερχομένη εις πρώτον γάμον από της δημοσιεύσεως του παρόντος ως και η θυγάτηρ θανόντος ησφαλισμένου ή συνταξιούχου, εφ’ όσον η τελευταία κέκτηται δικαίωμα συντάξεως εκ μεταβιβάσεως. 3.Ησφαλισμένοι ή συνταξιούχοι του τέως Ταμείου Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης έχοντες θήλεα τέκνα υποχρεούνται εις καταβολήν ασφαλίστρου ίσου προς 2% επί των από της 1.12.1959 και εφεξής πραγματοποιηθεισών παρ’ αυτών αποδοχών ή εισπραχθεισών συντάξεων, εφ’ ων, κεφαλαιοποιουμένων, υπολογίζεται τόκος 4% υπέρ του Ταμείου Συντάξεων Προσωπικού Εφημερίδων Αθηνών και Θεσσαλονίκης. Από της 1ης Δεκ. 1965 η εισφορά παρακρατείται παρά των επιχειρήσεων των εφημερίδων παρ’ αις οι κατά τ’ ανωτέρω υπόχρεοι ησφαλισμένοι εργάζονται και αποδίδεται εις το Ταμείον ομού μετά των λοιπών υπέρ αυτού εισφορών κατά την οικείαν Νομοθεσίαν. Προκειμένου περί των συνταξιούχων η εισφορά (2%) κρατείται εκ των καταβαλλομένων αυτοίς παρά του Ταμείου Συντάξεων. 4.Ως μηνιαία σύνταξις δια τον υπολογισμόν του βοηθήματος περί ου η παρ.1 του παρόντος άρθρου λαμβάνεται υπ’ όψιν προκειμένου περί θυγατρός ησφαλισμένου περί θυγατρός συνταξιούχου λόγω γήρατος ή αναπηρίας η μηνιαία σύνταξις ην ούτος λαμβάνει κατά τον αμέσως προηγούμενον της συνάψεως του γάμου μήνα, προκειμένου δε περί θυγατρός θανόντος συνταξιούχου ή θανόντος ησφαλισμένου η σύνταξις ην ελάμβανον ή εδικαιούντο λαμβάνει άπαντα συλλήβδην τα εν τη συγκεκριμένη περιπτώσει έχοντα δικαίωμα επί της συντάξεως πρόσωπα". Το άρθρ. 5 αντικατεστάθη ως άνω δια του Β.Δ. 701 της 8/30 Αυγ. 1966 (ΦΕΚ Α' 166). Άρθρ.6.-1.α)Τακτικά μέλη της Ενώσεως Συντακτών Ημερησίων Εφημερίδων Μακεδονίας-Θράκης, υπαγόμενα εις την ασφάλισιν του Τ.Σ.Π.Ε.ΑΘ., κατά τας διατάξεις του άρθρ. 3 του παρόντος δύνανται εντός ανατρεπτική προθεσμίας ενός μηνός από της δημοσιεύσεως του παρόντος να ζητήσουν την επανεξέτασιν παρά του Διοικητικού Συμβουλίου του Τ.ΣΠ.Ε.Α.Θ. υποβληθεισών ήδη εις το Ταμείον Συντάξεων υπαλληλικού και συντακτικού προσωπικού Εφημερίδων Θεσσαλονίκης αιτήσεώς των περί αναγνωρίσεως προϋπηρεσίας των εις ημερησίας Εφημερίδας Θεσσαλονίκης, β)τα εκ της αναγνωρίσεως ταύτης οφειλόμενα ασφάλιστρα υπολογίζονται επί των λαμβανομένων κατά την δημοσίευσιν του παρόντος αποδοχών αυτών και επί εισφοράς ησφαλισμένου ίσης προς 7,5%. 2.α)Τακτικά μέλη της Ε.Σ.Η.Μ.Θ., ησφαλισμένα παρά τω Ταμείω Συντάξεων υπαλληλικού και συντακτικού προσωπικού Εφημερίδων Θεσσαλονίκης τουλάχιστον επί δεκαετίαν, εργασθέντα ως ανταποκριταί ημερησίων Αθηναϊκών Εφημερίδων είτε παραλλήλως με την εν Θεσσαλονίκη εργασίαν των, είτε και μη, ως και συνταξιούχοι του Τ.Σ.Υ.Σ.Π.Ε.Θ. δύνανται δι’ αιτήσεώς των υποβαλλομένη εντός ανατρεπτικής προθεσμίας ενός μηνός από της δημοσιεύσεως του παρόντος να αιτήσωνται παρά του Διοικητικού Συμβουλίου του Τ.Σ.Π.Ε.Α.Θ., την αναγνώρισιν της υπηρεσίας των ταύτης, β)δια την αναγνώρισν της υπηρεσίας ταύτης καταβάλλεται ασφάλιστρον 15% επί των κατά την δημοσίευσιν του παρόντος πραγματοποιουμένων παρά των εν ενεργεία ησφαλισμένων αποδοχών, προκειμένου δε περί συνταξιούχων το ασφάλιστρον υπολογίζεται επί της εισπραττομένης παρ’ αυτών συντάξεως. (Μετά την σελ. 808(γ) Σελ. 808,01 296-137 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 39.Ι.α.12 177 39.Ι.α.12 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 178 3.α)Συντάκται και ανταποκριταί Ημερησίων Εφημερίδων Θεσσαλονίκης ησφαλισμένοι εις το Τ.Σ.Π.Α.Ε. λόγω απασχολήσεώς των και εις ημερησίας Εφημερίδας των Αθηνών δύνανται εντός ανατρεπτικής προθεσμίας ενός μηνός από της δημοσιεύσεως του παρόντος να αιτήσωσι την αναγνώρισν της υπηρεσίας των, της διανυθείσης εις ημερησίας εφημερίδας Θεσσαλονίκης, β)δια την αναγνώρισιν της υπηρεσίας ταύτης καταβάλλονται ασφάλιστρα υπολογιζόμενα εις 15% επί των κατά την δημοσίευσιν του παρόντος πραγματοποιουμένων παρά των ησφαλισμένων αποδοχών. 4.Εις τους κατά την δημοσίευσιν του παρόντος συνταξιούχους του Ταμείου Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης παρέχεται το δικαίωμα όπως αιτήσωσιν εντός ανατρεπτικής προθεσμίας τριών μηνών από της δημοσιεύσεως του παρόντος, την αναγνώρισιν ως συνταξίμου υπηρεσίας α)του χρόνου της διακοπής της ασφαλίσεως συνεπεία ανεργίας, μη δυναμένου να υπερβή κατ’ ανώτατον όριον τα 2 εν συνόλω έτη, β)τον χρόνον ανεργίας κατά την διάρκειαν της κατοχής από της 1.4.1941 μέχρι 31.12.1944 υπό την προϋπόθεσιν ότι παρείχετο υπηρεσία εις ημερησίας εφημερίδας Θεσσαλονίκης προ της 1.4.1941, επί τη καταβολή εισφοράς ίσης προς ποσοστόν 7,5% της παρά των συνταξιούχων εισπραττομένης συντάξεως. 5.Συντάκται υπηρετήσαντες εις ημερησίας Εφημερίδας Θεσσαλονίκης και διαγραφέντες εκ του μητρώου ησφαλισμένων του Ταμείου Συντάξεων Προσωπικού Εφημερίδων Θεσσαλονίκης λόγω αναλήψεως παρ’ αυτών των ατομικών των Λογαριασμών απασχολούμενοι δε κατά την δημοσίευσιν του παρόντος ως συντάκται ημερησίων Εφημερίδων Αθηνών ή Θεσσαλονίκης δύνανται να ζητήσωσι εντός αποκλειστικής προθεσμίας ενός μηνός από της δημοσιεύσεως του παρόντος ως συνταξίμου και του χρονικού διαστήματος του αντιστοιχούντος εις τας παρ’ αυτών αναληφθείσας εισφοράς, επί καταβολή εισφοράς 15%, υπολογιζομένης επί των λαμβανομένων κατά την δημοσίευσιν του παρόντος αποδοχών. Εις τον αυτόν επί της Εργασίας Ημέτερον Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. Το δια του ανωτέρω Β.Δ. 726/1965 συγχωνευθέν εις το Τ.Σ.Π.Α.Ε. (ήδη μετονομασθέν εις Τ.Σ.Π.Ε.ΑΘ.) Ταμείον Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης (Τ.Σ.Υ.Σ.Π.Ε.Θ.) διείπετο υπό των διατάξεων του δια της υπ’ αριθ. 52074/ Σ.643 της 27 Σεπτ./14 Οκτ. 1958 αποφ. Υπ. Εργασίας εγκριθέντος καταστατικού, ως τούτο ετροποποιήθη μεταγενεστέρως δια των υπ’ αριθ. 15625/Σ. 148 της 30 Μαρτ./11 Απρ. 1959, υπ’ αριθ. 59079/Σ.724 της 5/28 Δεκ. 1959, υπ’ αριθ. 63821/Σ.602 της 12/23 Σεπτ. 1963, υπ’ αριθ. 71055 της 8/18 Αυγ. 1964 και υπ’ αριθ. 5419/ Σ.41 της 21 Ιαν./19 Φεβρ. 1965 αποφ. Υπ. Εργασίας. Ο δια της παρ. 4 άρθρ. 1 του ανωτέρω Β.Δ. 726/65 καταργηθείς Ειδικός Λογαριασμός Ανεργίας Τ.Σ.Υ.Π.Ε.Θ. συσταθείς δυνάμει του άρθρ. 3 Α.Ν. 390/45, διείπετο υπό του δια της υπ’ αριθ. 53647/Σ.1246α της 27 Αυγ./28 Σεπτ. 1955 αποφ. Υπ. Εργασίας εγκριθέντος Κανονισμού, ως ετροποποιήθη ούτος δια της υπ’ αριθ. 80097/Σ.1123 της 9/20 Μαρτ. 1963 ομοίας. Κατωτέρω παρατίθεται το άρθρ. 22 του Καταστατικού Τ.Σ.Υ.Σ.Π.Ε.Θ. όπερ διατηρείται εν ισχύϊ δια της παρ. 2 άρθρ. 5 του ανωτέρω Β.Δ. 726/65. 1)Εις την εις πρώτον γάμον ερχομένην, μετά την δημοσίευσιν του παρόντος πρώτην θυγατέρα ησφαλισμένου έχοντος συμπληρώσει υπερεικοσιπενταετή πραγματικήν παρά τω Ταμείω ασφάλισιν ή συνταξιούχου λόγω αναπηρίας ή γήρατος, χορηγείται εφάπαξ βοήθημα λόγω γάμου ίσον προς πέντε μηνιαίας συντάξεις. 2)Ως μηνιαία σύνταξις δια τον υπολογισμόν του άνω βοηθήματος λαμβάνεται υπ’ όψιν προκειμένου μεν περί θυγατρός συνταξιούχου η μηνιαία σύνταξις τούτου, προκειμένου δε περί θυγατρός ησφαλισμένου, ης θα εδικαιούτο ούτος συντάξεως, εάν καθίστατο ανάπηρος κατά τον προηγούμενον της τελέσεως του γάμου μήνα. 3)Το ποσόν του βοηθήματος καταβάλλεται εις την ιδίαν δικαιούχον μετά την τέλεσιν του γάμου της επί τη προσαγωγή ληξιαρχικής πράξεως. 4)Εφάπαξ βοηθήματος λόγω γάμου δεν δικαιούται η θετή θυγάτηρ ησφαλισμένου ή συνταξιούχου.